આ બધી બાબતો કોંગ્રેસના આગેવાનોની દાનત ભભખોરી શીંગભભ જેવી છે તે પુરવાર કરે છે. કૃષિમંત્રી ફળદુ પર કાદવ ઉછાળવાનો પ્રયાસ કર્યા પણ અંતે તેમની માફી માંગવી પડી. પૂર્વ કૃષિમંત્રી ચીમનભાઈ સાપરીયા પર પણ તથ્‍યહીન આરોપો લગાવ્‍યાં પણ આ આક્ષેપોને સાબિત કરવાની ચિમનભાઈની ચેલેન્‍જને સ્‍વીકારી નહીં. ગાયને વારંવાર બકરૂં કહી, ભોળા બ્રાહમણ પાસેથી ગાય પડાવી લેનાર ધુતારાઓની વાર્તા જેમ, મગફળી બાબતમાં કોંગ્રેસીઓ ઉભડક આક્ષેપોની વાત વારંવાર દોહરાવી રહયા છે. પણ તેમને ખબર નથી કે, જયારે માલ વેચનાર ખેડુતોને પુરી રકમ ચુકવાય ગઈ છે ત્‍યારે ખેડુતોના હિતની વાતો કરી, ગુજરાતના ખેડુતોને અને ગુજરાતની જનતાને ગુમરાહ કરવાના તેમના આ પ્રયત્‍નો બૂમરેગ થશે તેમાં કોઈ શંકા નથી. તેમ અંતમાં ભાજપનાં પૂર્વ પ્રમુખ ડો. ભરત કાનાબારે જણાવેલ છે.